Likumprojekts

**Grozījumi Būvniecības likumā**

Izdarīt Būvniecības likumā (Latvijas Vēstnesis, 2013, 146. nr.; 2014, 21., 84., 140. nr.; 2015, 122., 251. nr.; 2016, 241. nr.; 2017, 128. nr.) šādus grozījumus:

1. 6.pantā:

izteikt panta ceturto daļu šādā redakcijā:

“(4) Nozaru ministrijas vai šo ministriju padotības iestādes atbilstoši to nolikumos vai citas institūcijas atbilstoši likumos noteiktajai kompetencei normatīvajos aktos paredzētajos gadījumos, pildot šā likuma [12.panta](https://likumi.lv/doc.php?id=258572" \l "p12" \t "_blank) trešās daļas 1., 3., 4., 5., 5.1, 5.2, 6., 7., 9. un 10.punktā noteiktās būvvaldes funkcijas:

1. ved būvniecības administratīvā procesa lietu būvniecības informācijas sistēmā, tajā skaitā nodrošina lēmuma pieņemšanu un būvniecības ieceres saskaņošanu elektroniski strukturētu datu veidā būvniecības informācijas sistēmā;
2. piemēro likumā noteiktos lēmumu pieņemšanas un strīdu izskatīšanas termiņus;
3. nodrošina šā likuma [14.pantā](https://likumi.lv/doc.php?id=258572" \l "p14" \t "_blank) noteikto būvniecības ieceres paziņošanas un apspriešanas kārtību un informācijas pieejamību būvniecības informācijas sistēmā;
4. nodrošina nepieciešamās informācijas ievadi būvniecības informācijas sistēmā par rakstiski saņemtajiem būvniecības ieceres un citiem būvniecības administratīvā procesa ietvaros saņemtajiem iesniegumiem.”

2. 9.1 pantā:

papildināt panta desmitās daļas trešo teikumu aiz vārda “atzinumu” ar vārdiem “rakstiski vai elektroniski būvniecības informācijas sistēmā”;

papildināt panta vienpadsmito daļu aiz vārda “pamatojumu” ar vārdiem “rakstiski vai elektroniski būvniecības informācijas sistēmā”;

izslēgt panta divpadsmitajā daļā vārdus “būvniecības dokumentos”.

3. 12.pantā:

papildināt pantu ar 2.1 daļu šādā redakcijā:

“(21) Būvvalde nodrošina nepieciešamās informācijas ievadi būvniecības informācijas sistēmā par rakstiski saņemtajiem būvniecības ieceres un citiem būvniecības administratīvā procesa ietvaros saņemtajiem iesniegumiem.”

izteikt panta piekto daļu šādā redakcijā:

“(5) Būvvalde atzīmi par projektēšanas nosacījumu izpildi izdara 15 darba dienu laikā, bet atzīmi par būvdarbu uzsākšanas nosacījumu izpildi izdara piecu darba dienu laikā no dienas, kad iesniegti dokumenti, kas apliecina visu attiecīgo nosacījumu izpildi.”

papildināt pantu ar septīto daļu šādā redakcijā:

“(7) Būvvalde ved būvniecības administratīvā procesa lietu būvniecības informācijas sistēmā, tajā skaitā nodrošina lēmumu pieņemšanu un būvniecības ieceres saskaņošanu elektroniski strukturētu datu veidā būvniecības informācijas sistēmā.”

4. 14.pantā:

papildināt panta pirmo daļu ar vārdiem “rakstiski vai elektroniski būvniecības informācijas sistēmā”;

papildināt pantu ar 1.1 un 1.2 daļu šādā redakcijā:

“(11) Būvniecības ierosinātājs, izmantojot būvniecības informācijas sistēmā izveidotu elektronisko pakalpojumu, var pilnvarot privātpersonu vest būvniecības administratīvā procesa lietu Administratīvā procesa likuma 39.panta izpratnē, kā arī atsaukt minēto pilnvarojumu. Fiziskas personas un personu apvienības pilnvarojumu var noformēt ar pilnvaru, kas parakstīta ar drošu elektronisko parakstu. Minētā pilnvara augšupielādējama būvniecības informācijas sistēmā.

(12) Valsts un pašvaldību institūcijas un ārējo inženiertīklu īpašnieki vai tiesiskie valdītāji tehniskos vai īpašos noteikumus izdod elektroniski būvniecības informācijas sistēmā. Ja būvniecības ieceres dokumentācija augšupielādēta būvniecības informācijas sistēmā, valsts un pašvaldību institūcijas un ārējo inženiertīklu īpašnieki vai tiesiskie valdītāji tehniskajos vai īpašajos noteikumos noteikto prasību izpildi saskaņo elektroniski strukturētu datu veidā būvniecības informācijas sistēmā.”;

izslēgt panta otrajā daļā vārdus “pašvaldības mājaslapā internetā un”;

izteikt panta trešās daļas 2.punktu šādā redakcijā:

“2) būvniecības ieceres akceptu vai atteikumu akceptēt būvniecības ieceri.”;

izslēgt panta trešās daļas 3.punktu;

papildināt panta ceturto daļu aiz vārda “ieceri” ar vārdiem “rakstiski vai elektroniski būvniecības informācijas sistēmā”;

papildināt pantu ar 4.1 daļu šādā redakcijā:

“(41) Ja būvniecības dokumentācijā tiek veiktas izmaiņas būves tehniskajos raksturlielumos, objektu raksturojošajos vispārīgajos datos vai būvniecības procesa dalībnieku sastāvā (izņemot, ja mainās būvniecības ierosinātājs), būvvalde būvniecības informācijas sistēmā par to veic atzīmi, nepieņemot atsevišķu lēmumu.”;

izslēgt panta sestajā daļā vārdus “attiecīgās institūcijas mājaslapā internetā un”;

izslēgt panta 6.3 daļā vārdus “attiecīgās institūcijas mājaslapā internetā un”.

5. Papildināt 16.panta 2.3 daļas pirmo teikumu aiz vārda “gadījumā” ar vārdiem “rakstiski vai elektroniski būvniecības informācijas sistēmā”.

6. Izteikt 17.panta pirmo daļu šādā redakcijā:

“(1) Būvdarbus drīkst uzsākt pēc tam, kad būvvalde ir izdarījusi atzīmi par būvdarbu uzsākšanas nosacījumu izpildi, bet būvatļaujas gadījumā, ja būvvalde ir izdarījusi atzīmi par būvdarbu uzsākšanas nosacījumu izpildi un būvatļauja kļuvusi neapstrīdama (izņemot šā likuma 15.panta septītajā daļā minētajā gadījumā).”

7. 18.pantā:

izslēgt panta otrajā daļā vārdus “būvatļaujā, apliecinājuma kartē vai paskaidrojuma rakstā”;

aizstāt panta piektās daļas 1.punktā vārdus “izdarīšanas būvatļaujā par projektēšanas nosacījumu izpildi” ar vārdiem “par projektēšanas nosacījumu izpildi izdarīšanas”;

aizstāt panta piektajā daļā vārdus “uzraksta attiecīgu” ar vārdiem “būvniecības informācijas sistēmā sagatavo”;

aizstāt panta sestajā, 6.1 un septītajā daļā vārdus “uzraksta attiecīgu” ar vārdiem “būvniecības informācijas sistēmā sagatavo”.

8. Izslēgt 19.panta otrajā un trešajā daļā vārdus “būvatļaujā, apliecinājuma kartē vai paskaidrojuma rakstā”.

9. Papildināt 21.panta sestās daļas pirmo teikumu aiz vārdiem “bojājumus un” ar vārdiem “būvniecības informācijas sistēmā”.

10. 24. pantā:

izteikt panta pirmo daļu šādā redakcijā:

“(1) Būvniecības informācijas sistēma ir valsts sistēma, kas ietver būvniecības procesam un tā kontrolei nepieciešamo informāciju un dokumentus, un tās mērķis ir nodrošināt informācijas apriti un uzglabāšanu starp publiskās pārvaldes, kontroles institūcijām un būvniecības dalībniekiem, kā arī sabiedrības iesaisti būvniecības procesā. Būvniecības informācijas sistēmas pārzinis un turētājs ir birojs.”;

papildināt pantu ar 3.1 un 3.2 daļu šādā redakcijā:

“(31) Būvniecības informācijas sistēmā informācija un tās aprite tiek nodrošināta elektronisko dokumentu un strukturētu datu veidā.

(32) Datus no būvniecības informācijas sistēmas izgūst elektroniskā dokumenta veidā, un tam ir juridisks spēks, ja tas apliecināts ar būvniecības informācijas sistēmas elektronisko zīmogu Eiropas Parlamenta un Padomes 2014.gada 23.jūlija regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK 3. panta 25. punkta izpratnē, un tajā var neiekļaut rekvizītu “paraksts.”;

izslēgt panta ceturto un piekto daļu;

izteikt panta sesto daļu šādā redakcijā:

“(6) Ja būvniecības informācijas sistēmas lietotājs tiek identificēts, izmantojot elektroniskajā pakalpojumā pieejamos fiziskas personas kvalificētus elektroniskās identifikācijas līdzekļus, būvniecības informācijas sistēmā radītam elektroniskajam dokumentam ir juridisks spēks arī tad, ja tajā nav iekļauts rekvizīts “paraksts”.”;

papildināt pantu ar 6.1 daļu šādā redakcijā:

“(61) Būvniecības informācijas sistēmas administratīvos aktus, lēmumus, dokumentus un informāciju adresātam paziņo vai nosūta, izmantojot būvniecības informācijas sistēmu, vienlaikus par to nosūtot ziņu uz adresāta oficiālās elektroniskās adreses kontu. Būvniecības informācijas sistēmā izdotos administratīvos aktus, citus lēmumus, dokumentus un paziņojumus uzskata par paziņotiem adresātam otrajā darba dienā pēc to ievietošanas sistēmā.”.

papildināt pantu ar 6.2 daļu šādā redakcijā:

“(62) Ja likumā noteiktās atzīmes paskaidrojuma rakstā, apliecinājuma kartē vai būvatļaujā veiktas rakstiski, tās pielīdzināmas būvniecības informācijas sistēmā veiktām atzīmēm.”

11. Izslēgt pārejas noteikumu 14.punktu.

12. Izslēgt pārejas noteikumu 16.punktā vārdus “piektā un”.

13. Papildināt pārejas noteikumus ar 20., 21., 22., 23., 24., 25., 26., un 27.punktu šādā redakcijā:

“20. Grozījums šā likuma 24.panta sestajā daļā, izsakot to jaunā redakcijā, stājas spēkā 2018.gada 1.jūlijā.

21. Līdz 2021. gada 31. decembrim fizisko personu elektronisko identifikāciju būvniecības informācijas sistēmā var nodrošināt, izmantojot visus būvniecības informācijas sistēmā pieejamos identifikācijas līdzekļus.

22. Šā likuma 12.panta 2.1 daļa, septītā daļa, 14.panta 1.1 un 1.2 daļa, 4.1 daļa, 24.panta 3.1 un 3.2 daļa stājas spēkā 2018.gada 1.jūlijā.

23. Šā likuma grozījumi 6.panta ceturtajā daļā par lēmumu pieņemšanu, būvniecības ieceres saskaņošanu elektroniski strukturētu datu veidā un pienākumu ievadīt būvniecības informācijas sistēmā informāciju par rakstiskiem iesniegumiem stājas spēkā 2018.gada 1.jūlijā.

24. Grozījumi šā likuma 6.panta ceturtajā daļā par lēmumu pieņemšanu, būvniecības ieceres saskaņošanu elektroniski strukturētu datu veidā un pienākumu ievadīt būvniecības informācijas sistēmā informāciju par rakstiskiem iesniegumiem nav attiecināmi uz Vides aizsardzības un reģionālās attīstības ministriju saistībā ar Latvijas Okupācijas muzeja likuma 6. pantā minētā Padomju okupācijas upuru piemiņas memoriāla kompleksa būvniecības administratīvo procesu.

25. Grozījumi šā likuma 9.1 panta desmitajā un vienpadsmitajā daļā, 14.panta pirmajā daļā un 16.panta 2.3 daļā par dokumentu iesniegšanu elektroniski būvniecības informācijas sistēmā stājas spēkā 2018.gada 1.jūlijā.

26. Grozījumi šā likuma 18.panta piektajā daļā, sestajā daļā, 6.1 daļā, septītajā daļā un 21.panta sestajā daļā par būvinspektora pienākumu atzinumu sagatavot būvniecības informācijas sistēmā stājas spēkā ar dienu, kad būvniecības informācijas sistēma nodrošina atbilstošu elektronisko pakalpojumu, bet ne agrāk kā 2018.gada 1.jūlijā.

27. Šā likuma 24.panta 6.1 daļa stājas spēkā ar dienu, kad būvniecības informācijas sistēma nodrošina atbilstošu elektronisko pakalpojumu, bet ne vēlāk kā 2020.gada 1.janvārī.”

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

Putnika 67013366

Liene.Putnika@bvkb.gov.lv

Lazarevs 67013035

Andris.Lazarevs@em.gov.lv